ការប្រកួតចាក់ធុងទឹកកក

ការ​ប្រកួត​ចាក់​ធុង​ទឹក​កក (អង់គ្លេស៖ Ice Bucket Challenge ឬ​ ALS Ice Bucket Challenge) គឺ​ជា​កម្មវិធី​ចាក់​ទឹក​កក​មួយ​ធុង​ពី​លើ​ក្បាល ដែល​មាន​គោល​បំណង​លើក​កម្ពស់​ការ​យល់​ដឹង​អំពី​ជំងឺ​ប្រព័ន្ធ​ប្រសាទ​ចលករ (ណឺរ៉ូន​ចលករ) ដែល​ហៅ​ជា​អង់គ្លេស​ថា amyotrophic lateral sclerosis (ALS) និង​ដើម្បី​ស្វែងរក​ថវិកា​សម្រាប់​ការ​ស្រាវជ្រាវ​រក​ថ្នាំ​ព្យាបាល​ជំងឺ​នេះ។ កម្មវិធី​ប្រកួត​នេះ​ចាប់​ផ្ដើម​មាន​ភាព​ល្បី​ល្បាញ​នៅ​លើ​បណ្ដាញ​សង្គម​នៅ​ពាក់​កណ្ដាល​ឆ្នាំ​២០១៤ នេះ។

ការ​ប្រកួត​នេះ តម្រូវ​ឲ្យ​អ្នក​ដែល​ចូលរួម​ធ្វើ​រួច​ហើយ​នោះ​បបួល​មនុស្ស​ដទៃ​ទៀត​មក​ប្រកួត​បន្ត ហើយ​អ្នក​ទាំង​នោះ​ក៏​ត្រូវ​បបួល​អ្នក​ដទៃ​ទៀត​ដូច្នេះ​ដែរ។ លក្ខខណ្ឌ​នៅ​ក្នុង​កម្មវិធី​នេះ អ្នក​ដែល​ត្រូវ​បាន​គេ​បបួល​មាន​ពេល ២៤ ម៉ោង​ក្នុង​ការថត​វីដេអូ​បង្ហាញ​អំពី​ការ​ចាក់​ទឹក​កក​លើ​ក្បាល បើ​មិន​ដូច្នោះ​ទេ គេ​ត្រូវ​បរិច្ចាក​ប្រាក់​ទៅ​អង្គការ​ដែល​ស្រាវជ្រាវ​អំពី​ជំងឺ​នេះ។
ការប្រកួត
ការរៃអង្គាសថវិកា